**ΝΕΟΕΛΛΗΝΙΚΗ ΓΛΩΣΣΑ Α΄ΓΥΜΝΑΣΙΟΥ- ΕΝΟΤΗΤΑ 6η**

**ΘΕΩΡΙΑ ΚΑΙ ΑΣΚΗΣΕΙΣ**

**6.Β ΛΕΙΤΟΥΡΓΙΕΣ -ΧΡΗΣΕΙΣ ΤΩΝ ΠΤΩΣΕΩΝ ΤΟΥ ΟΥΣΙΑΣΤΙΚΟΥ**

**ΣΥΝΟΠΤΙΚΟΣ ΠΙΝΑΚΑΣ ΛΕΙΤΟΥΡΓΙΑΣ ΤΩΝ ΠΤΩΣΕΩΝ**

|  |
| --- |
| ***6.Β.1 ΟΙ ΠΤΩΣΕΙΣ ΩΣ ΔΕΙΚΤΕΣ ΓΙΑ ΤΗ ΣΧΕΣΗ ΟΥΣΙΑΣΤΙΚΟΥ ΡΗΜΑΤΟΣ*** |
| **Ονομαστική**(απαντά στην ερώτηση *ποιος)* | α) υποκείμενο των ρημάτων π.χ. ***Ο παππούς****ήταν γεωργός.* |
| β) κατηγορούμενο του υποκειμένου\* π.χ. *Ο παππούς ήταν****γεωργός.*** |
| **Γενική** (απαντά στην ερώτηση *ποιανού / τίνος)* | α) αντικείμενο ορισμένων μεταβατικών ρημάτων π.χ. *Τα λαχανικά δεν****του****αρέσουν.*β) έμμεσο αντικείμενο δίπτωτων ρημάτων π.χ. *Χάρισε****της κοπέλας****ένα δαχτυλίδι.*γ) γενική προσωπική\* π.χ. *Του ήταν αδύνατο να το κάνει**αυτό. - Να****μου****προσέχεις τα παιδιά.*δ) γενική κατηγορηματική\* π.χ. *Το σπίτι είναι του πατέρα****του.***ε) επιρρηματικός προσδιορισμός χρόνου, ποσού,αιτίας, τρόπου, αποτελέσματος\* π.χ. *Δε θα είναι εδώ****του******χρόνου.****- Ντύνεται****της μόδας.*** |
| **Αιτιατική** (απαντά στηνερώτηση *ποιον/ τι)* | α) αντικείμενο των περισσότερων μεταβατικών ρημάτωνπ.χ. Αυτός *έσπασε****την καρέκλα.***β) άμεσο ή έμμεσο αντικείμενο δίπτωτων ρημάτων\*π.χ. *Ο Γιάννης μαθαίνει****τον Πέτρο χορό.***γ) κατηγορούμενο του αντικειμένου\* π.χ.*Τον διόρισαν****δάσκαλο.***δ) επιρρηματικός προσδιορισμός τόπου, χρόνου,σκοπού, ποσού, μέσου\* π.χ. *Θα πάει φυλακή**πολλά χρόνια. - Βγήκε****βόλτα.****- Έφυγε τα****χαράματα*** |

**Ορισμός**. **Πτώσεις**είναι οι διάφορες μορφές που παίρνει στο λόγο μια κλιτή λέξη (εκτός  του ρήματος) - συγκεκριμένα το άρθρο, το ουσιαστικό, το επίθετο, η αντωνυμία  και η μετοχή (της παθητικής φωνής).

Οι πτώσεις είναι τέσσερις (στον ενικό και στον πληθυντικό αριθμό): α) η **ονομαστική,**η οποία είναι η πτώση που μεταχειριζόμαστε απαντώντας στην ερώτηση *ποιος.*π.χ. ***Ο ήλιος****λάμπει.*

***Η μικρή βάρκα****βούλιαξε.****Κάποια παιδιά****φώναξαν.*

β) η **γενική,**η οποία είναι η πτώση που μεταχειριζόμαστε απαντώντας στην ερώτηση *τίνος/ποιανού.*π.χ. *Το φως****του ήλιου****μάς τύφλωσε. Το κουπί****της μικρής βάρκας****έσπασε. Ακούστηκαν οι κραυγές****κάποιων παιδιών.***

γ) η **αιτιατική,**η οποία είναι η πτώση που μεταχειριζόμαστε απαντώντας στην ερώτηση *ποιον/ τι.*π.χ. *Κοίταξε****τον ήλιο.***

δ) η **κλητική**[[1]](https://www.blogger.com/blogger.g?blogID=5546553357140320111" \l "_ftn1" \o ")**,**η οποία είναι η πτώση που μεταχειριζόμαστε όταν καλούμε ή προσφωνούμε κάποιον, **π.χ. *Ήλιε,****εσύ που λάμπεις στον ουρανό...****Παιδιά,****πού πάτε;*

• **Ο ρόλος**[[2]](https://www.blogger.com/blogger.g?blogID=5546553357140320111" \l "_ftn2" \o ")**της πτώσης είναι**, γενικά, η **σύνδεση του ονόματος**(που βρίσκεται στη συγκεκριμένη πτώση) **με το στοιχείο της πρότασης**(ρήμα, άλλο όνομα κ.λπ.) **από το οποίο εξαρτάται**το όνομα αυτό.

**6.Β.2 ΟΙ ΠΤΩΣΕΙΣ ΩΣ ΔΕΙΚΤΕΣ ΓΙΑ ΤΗ ΣΧΕΣΗ ΟΥΣΙΑΣΤΙΚΟΥ ΟΥΣΙΑΣΤΙΚΟΥ**

Ο πτώσεις μπορεί να μην εξαρτώνται από το ρήμα της πρότασης, αλλά από ένα άλλο όνομα (κατά κανόνα ουσιαστικό), οπότε δηλώνουν τη σχέση που μπορεί να έχουν οι ονοματικές φράσεις (ΟΦ) μεταξύ τους.

π.χ. *εκείνη τη μέρα, τη Δευτέρα ->η ΟΦ τη Δευτέρα*προσδιορίζει την ΟΦ *εκείνη τη μέρα.*

*η ζωή του ανθρώπου*-\* η ΟΦ του *ανθρώπου*προσδιορίζει την ΟΦ *η ζωή.*Επομένως, ένα ουσιαστικό μπορεί συχνά να συνδέεται με κάποιο άλλο ουσιαστικό συμπληρώνοντας/προσδιορίζοντας την έννοια του. Στην περίπτωση αυτή το ουσιαστικό λειτουργεί ως **ονοματικός προσδιορισμός**και έχει δύο μορφές: α) **Ομοιόπτωτος ονοματικός προσδιορισμός,**όταν βρίσκεται στην **ίδια πτώση**με το ουσιαστικό που προσδιορίζει.

π.χ. *Εκείνη τη μέρα,****τη Δευτέρα,****άρχισαν όλα.*(Η ΟΦ *τη Δευτέρα*προσδιορίζει την ΟΦ *εκείνη τη μέρα*και βρίσκεται στην ίδια πτώση με αυτή, στην αιτιατική.) β) **Ετερόπτωτος ονοματικός προσδιορισμός,**όταν βρίσκεται σε **διαφορετική πτώση**από το ουσιαστικό που προσδιορίζει.

π.χ. *Η ζωή****του ανθρώπου****είναι πολύπλευρη.*(Η ΟΦ του *ανθρώπου*προσδιορίζει την ΟΦ *Η ζωή*και βρίσκεται σε διαφορετική πτώση από αυτή, σε γενική.)

**Τα είδη των ομοιόπτωτων ονοματικών προσδιορισμών**

Ομοιόπτωτοι ονοματικοί προσδιορισμοί είναι η παράθεση και η επεξήγηση.

**!  Παράθεση**λέγεται ο ομοιόπτωτος προσδιορισμός που χρησιμοποιείται για να προσδιορίσει με ακρίβεια ένα ουσιαστικό αποδίδοντας του ένα ιδιαίτερο και γνωστό γνώρισμά του ή για να το χαρακτηρίσει κάπως.

π.χ. *Τηλεφώνησε η κ. Λαζάρου,****η φαρμακοποιός.***

(Προσδιορίζει το όνομα *η κ. Λαζάρου*αποδίδοντας του ένα ιδιαίτερο και γνωστό γνώρισμα, το ότι είναι φαρμακοποιός.)

**Η παράθεση:**

**•           Συχνά συνοδεύεται από επίθετο (επιθετικό προσδιορισμό) ή από γενική πτώση ουσιαστικού ή αντωνυμίας (συνήθως κτητικής),**π.χ. *Το Λούβρο, το****γνωστό****μουσείο, βρίσκεται στο Παρίσι.*

*Σε λίγο φτάσαμε στην Πάτρα, την πρωτεύουσα****της Αχαΐας.****Ο Γιώργος, ο αδελφός****του,****σπουδάζει γιατρός.*

**•           μπορεί να αναλυθεί σε δευτερεύουσα αναφορική πρόταση.**π.χ. *Επισκεφτήκαμε και τον πύργο του Άιφελ, το σύμβολο του Παρισιού.*(= **που**είναι το σύμβολο...)

•           **χωρίζεται από την ονοματική φράση που προσδιορίζει με κόμμα.**

**Επεξήγηση**λέγεται ο ομοιόπτωτος ονοματικός προσδιορισμός που χρησιμοποιείται για να διασαφηνίσει, να διευκρινίσει το ουσιαστικό που προσδιορίζει, όταν έννοια του είναι γενική και κάπως αόριστη, π.χ. *Μαζί μας ήρθε και μια φίλη μου,****η Κατερίνα***

(Το όνομα *η Κατερίνα*διασαφηνίζει το ουσιαστικό *φίλη,*εξηγεί δηλαδή ποια ήταν η φίλη μου που ήρθε μαζί μας.)

**Η επεξήγηση**:

•           εκτός από ουσιαστικά, προσδιορίζει και άλλα μέρη του λόγου (συνήθως δεικτικές αντωνυμίες).

π.χ. *Αυτό ήθελαν να μάθουν όλοι, την αλήθεια.*

(Το ουσιαστικό *την αλήθεια*προσδιορίζει την αντωνυμία *αυτό,*εξηγώντας ποιο είναι **«αυτό»** που ήθελαν να μάθουν όλοι.)

•           συνοδεύεται συχνά από επίθετο ή από γενική πτώση ουσιαστικού ή αντωνυμίας (συνήθως κτητικής).

π.χ. *Άρπαξε το πρώτο πράγμα που βρήκε μπροστά του, ένα μεγάλο μαχαίρι. Όλοι αυτό πρόσεξαν, το πανάκριβο δαχτυλίδι της.*

*Έμαθαν για το τρομερό γεγονός, την καταστροφή του μνημείου, κι αναστατώθηκαν πολύ.*

•           μπορεί να συνοδεύεται από τη λέξη δηλαδή.

π.χ. *Όλοι οι μαθητές αυτό περίμεναν, δηλαδή την ανακοίνωση των αποτελεσμάτων.*

•           όπως και η παράθεση, χωρίζεται με κόμμα από την ονοματική φράση που προσδιορίζει.

**Διάκριση παράθεσης - επεξήγησης**

Για να ξεχωρίζουμε την παράθεση από την επεξήγηση, και το αντίστροφο, πρέπει

να έχουμε υπόψη μας ότι:

> στην παράθεση, από μια λέξη με **μερικότερη** (ειδικότερη) έννοια πηγαίνουμε σε μια άλλη λέξη με **γενικότερη έννοια** που χαρακτηρίζει την πρώτη.

π.χ. *Θα έρθει και ο Βασίλης, ο καλύτερος του φίλος.*

ειδική έννοια    παράθεση: γενική έννοια

πηγαίνουμεΕπομένως:    **Παράθεση**από το ειδικό στο γενικό

> στην επεξήγηση, αντίθετα, από μια λέξη με έννοια γενικότερη πηγαίνουμε σε μια άλλη λέξη με έννοια μερικότερη (ειδικότερη) που επεξηγεί την πρώτη, π.χ. *Θα έρθει και ο καλύτερος του φίλος, ο Βασίλης.*

                                                                                                                 γενική έννοια        επεξήγηση: μερική έννοια

Επομένως: **Επεξήγηση             (**από το γενικό στο ειδικό).

> η παράθεση μπορεί να αναλυθεί σε δευτερεύουσα αναφορική πρόταση, ενώ στην επεξήγηση μπορεί να εννοηθεί η λέξη *δηλαδή.*

π.χ. *Θα έρθει και ο Βασίλης,****ο καλύτερος του φίλος.***(= που είναι ο καλύτερος του φίλος -> παράθεση) *Θα έρθει και ο καλύτερος του φίλος,****ο Βασίλης.***(= δηλαδή ο Βασίλης -> επεξήγηση)

[[1]](https://www.blogger.com/blogger.g?blogID=5546553357140320111" \l "_ftnref1" \o ") **Η κλητική πτώση**δεν έχει συνδετικό ρόλο, αλλά χρησιμοποιείται μόνο σε προσφωνήσεις, παρακλήσεις κ.λπ., οπότε δεν έχει άλλη συντακτική λειτουργία.

[[2]](https://www.blogger.com/blogger.g?blogID=5546553357140320111" \l "_ftnref2" \o ") Είναι σημαντικό να γίνει κατανοητό ότι **οι πτώσεις φανερώνουν** **το συντακτικό ρόλο** του ουσιαστικού μέσα στην πρόταση

[[3]](https://www.blogger.com/blogger.g?blogID=5546553357140320111" \l "_ftnref3" \o ") Για τη δομή της παραγράφου βλέπε και Σημειώσεις Νεοελληνικής Γλώσσας Α Γυμνασίου σελ.5-7

**ΟΙ ΛΕΙΤΟΥΡΓΙΕΣ ΤΩΝ ΠΤΩΣΕΩΝ ΤΩΝ ΟΥΣΙΑΣΤΙΚΩΝ ΜΕΣΑ ΣΤΗΝ ΠΡΟΤΑΣΗ –Ο ΡΟΛΟΣ ΤΟΥ ΟΥΣΙΑΣΤΙΚΟΥ,ΟΤΑΝ ΠΡΟΣΔΙΟΡΙΖΕΙ ΑΛΛΟ ΟΥΣΙΑΣΤΙΚΟ-ΠΑΡΑΓΩΓΑ ΟΥΣΙΑΣΤΙΚΑ**

**1)Oι πτώσεις** μάς δείχνουν τη σχέση που μπορεί να έχει ένα ουσιαστικό με το ρήμα της πρότασης :

α)**Το υποκείμενο** βρίσκεται πάντα σε πτώση ονομαστική. π.χ. Ο φίλος έφυγε.

β)**Το αντικείμενο** μπορεί να βρίσκεται σε αιτιατική ή σε γενική. Η πτώση του αντικειμένου καθορίζεται από το ρήμα. π.χ.Αγόρασε αυτοκίνητο.

 γ)**Τα συνδετικά ρήματα παίρνουν ως συμπλήρωμα κατηγορούμενο**: Το κατηγορούμενο βρίσκεται σε πτώση ονομαστική, όταν μας δίνει μια πληροφορία για το υποκείμενο του ρήματος, π.χ.– *Ο κινηματογράφος είναι****τέχνη***. – Ο άνθρωπος θεωρείται λογικό **ον.**  Το κατηγορούμενο αυτό λέγεται **κατηγορούμενο του υποκειμένου**. Το κατηγορούμενο βρίσκεται σε πτώση αιτιατική, όταν μας δίνει μια πληροφορία για το αντικείμενο του ρήματος, π.χ. Τον θεωρούν μεγάλο **ποιητή**. Το κατηγορούμενο αυτό λέγεται **κατηγορούμενο του αντικειμένου**.

**2)**Oι πτώσεις μάς δείχνουν τη σχέση που μπορούν να έχουν οι ονοματικές φράσεις (OΦ) μεταξύ τους. Έτσι, στο παράδειγμα : Ο κήπος**της γιαγιάς** ,**η OΦ της γιαγιάς**προσδιορίζει την OΦ **ο κήπος**.

 Όταν η OΦ που προσδιορίζει μια άλλη OΦ βρίσκεται σε διαφορετική πτώση από αυτήν, όπως στο παραπάνω παράδειγμα, τότε ο **προσδιορισμός**ονομάζεται **ετερόπτωτος.** Αντίθετα, όταν βρίσκεται στην ίδια πτώση, ονομάζεται **ομοιόπτωτος προσδιορισμός**, π.χ. Ο Σωκράτης ,**ο φιλόσοφος**, δίδασκε τους νέους.

***Ομοιόπτωτοι ονοματικοί προσδιορισμοί***

΄Εχουμε δύο κατηγορίες: **α) *την παράθεση* και β) *την επεξήγηση.***

**α)Η παράθεση** προσδιορίζει ένα ουσιαστικό και του δίνει ένα χαρακτηριστικό που το ξεχωρίζει από άλλα όμοια, π.χ. *Συχνά μιλάει για τη Σοφία,***την αδελφή**του. Η παράθεση συμφωνεί πάντοτε ως προς την πτώση με το ουσιαστικό που προσδιορίζει, *π.χ. Έζησε πολλά χρόνια στα Ιωάννινα,****την πρωτεύουσα****της Ηπείρου*. - *Κάηκε το δάσος,***ο πνεύμονας**της πόλης μας**.**

**β)Η** **επεξήγηση** προσδιορίζει ένα ουσιαστικό και το επεξηγεί κάνοντας πιο συγκεκριμένη μια γενικότερη και αόριστη έννοια, π.χ. *Του πρόσφερε ένα  υπέροχο δώρο,*ένα***αυτοκίνητο****.*Πριν από την επεξήγηση μπορεί να προταχθεί το δηλαδή,*π.χ. Του πρόσφερε ένα υπέροχο δώρο,***δηλαδή**ένα**αυτοκίνητο***.* Η επεξήγηση, όπως και η παράθεση, συμφωνεί πάντοτε ως προς την πτώση με το ουσιαστικό που προσδιορίζει, π.χ.*Μια ήταν η δύναμή του,***το χαμόγελό**του*.*

**Η διαφορά μεταξύ παράθεσης και επεξήγησης**είναι ότι στην **παράθεση η έννοια του προσδιοριζόμενου είναι στενότερη**(πιο ειδική, Σωκράτης) **από την έννοια αυτού που το προσδιορίζει**(ο φιλόσοφος), ενώ στην επεξήγηση συμβαίνει το αντίθετο.

[Οι ομοιόπτωτοι ονοματικοί προσδιορισμοί ,γενικά, μπορούν να εκφράζουν και κάποια από τις παρακάτω σχέσεις: **α)** Του περιεχομένου, π.χ. *Ένα μπουκάλι***κρασί.β)** Του τόπου, π.χ. *Ένα στρέμμα***χωράφι.γ)** Του χρόνου, π.χ. *Κυριακή***πρωί.**

***Ετερόπτωτοι ονοματικοί προσδιορισμοί***

Στην περίπτωση των ετερόπτωτων ονοματικών προσδιορισμών μια ονοματική φράση προσδιορίζει μια άλλη ονοματική φράση σε διαφορετική πτώση από αυτήν και  έχουμε τους προσδιορισμούς: α) *σε γενική πτώση* και β) *σε αιτιατική πτώση*.

 **α)**Ο ονοματικός προσδιορισμός **σε γενική πτώση** εκφράζει διάφορες σχέσεις, οι πιο συχνές από τις οποίες είναι:

***Γενική κτητική* (σχέση κτήσης),** π.χ. *Το πορτοφόλι****της γιαγιάς.***

***Γενική ιδιότητας* (προσδίδει ιδιότητες στο ουσιαστικό που προσδιορίζεται),** π.χ. *Παντελόνι***της μόδας***.*

***Γενική περιεχομένου* (δηλώνει αυτό που περιέχει το προσδιοριζόμενο ουσιαστικό**), π.χ. *Τσουβάλι***χαλικιών.**

***Γενική διαιρετική* (εκφράζει σύνολο μέρος του οποίου δηλώνει το προσδιοριζόμενο ουσιαστικό)**,π.χ. *Κορυφή***του βουνού**.

***Γενική υποκειμενική* (σχέση υποκειμένου)**, π.χ. *Η πτώση***του τείχους***.(πέφτει το τείχος)*

***Γενική αντικειμενική* (σχέση αντικειμένου),** π.χ*. Ο σωτήρας***της χώρας.**

***Γενική της αιτίας* (σχέση αιτίας),** π.χ. *Η χαρά***της επιτυχίας***.*

***Γενική του σκοπού* (σχέση σκοπού),** π.χ. *Στολή***χορού.**

***Γενική καταγωγής* (σχέση καταγωγής ή συγγένειας),** π.χ. *Η κόρη***της Μαρίας.**

***Γενική δημιουργού* (σχέση δημιουργού**), π.χ. Τα έπη **του Ομήρου**.

***Γενική τόπου* (σχέση τοπική),** π.χ. *Η συνθήκη***της Λωζάνης***.*

**Γενική χρόνου (σχέση χρονική),** π.χ. Ποίηση **του μεσοπολέμου.**

 **β)**Ο ονοματικός προσδιορισμός σε αιτιατική εκφράζει πολύ λίγες σχέσεις, τις εξής:

***Αιτιατική της αναφοράς*** (σχέση αναφοράς), π.χ. *Είναι ένας άντρας δύο*μέτρα***ύψος.***

***Αιτιατική του ποσού***(σχέση ποσότητας), π.χ. *Κάνει καθημερινά δρόμο πέντε***χιλιόμετρα.**

**ΠΑΡΑΓΩΓΑ ΟΥΣΙΑΣΤΙΚΑ**

 Νέα **ουσιαστικά** παράγονται από άλλα **ουσιαστικά, επίθετα ή ρήματα** με την προσθήκη στο θέμα τους ποικίλων παραγωγικών καταλήξεων-επιθημάτων.

 **Τα νέα ουσιαστικά έχουν ποικίλες σημασίες (δηλώνουν τόπο, επάγγελμα, ενέργεια, ιδιότητα, εθνικότητα, πρόσωπο που ενεργεί ,μεγέθυνση, υποκορισμό….) π.χ. ικανότητα**από το επίθετο**ικανός(**θέμα ικαν-παραγωγική κατάληξη –ότητα)  ,**κράτηση**από το ρήμα **κρατώ(**θέμα κρατ- ,παραγωγική κατάληξη –ηση),**πιανίστας**από το ουσιαστικό**πιάνο (**δηλώνει επάγγελμα).

**ΑΣΚΗΣΕΙΣ**

**1)Να βρείτε τη σχέση των υπογραμμισμένων ουσιαστικών με το ρήμα της πρότασης (υποκείμενο, αντικείμενο, κατηγορούμενο), αφού προσδιορίσετε πρώτα την πτώση τους**:

*α)Λέρωσε****το παντελόνι****.*

*β)****Ο κήπος****πρασίνισε.*

*γ)Η ζωγραφική είναι***τέχνη.**

*δ)Η Μαρία διαβάζει***ιστορία.**

*ε)****Το ύψος****του κτιρίου**ήταν****μεγάλο.***

*στ)****Οι τοίχοι*** του σχολείου *λερώθηκαν.*

***2)Να εντοπίσετε τα ουσιαστικά στα οποία είναι ομοιόπτωτοι προσδιορισμοί τα υπογραμμισμένα ουσιαστικά και να επισημάνετε ποια από τα υπογραμμισμένα λειτουργούν ως παράθεση(πιο γενική έννοια) και ποια ως επεξήγηση(πιο ειδική έννοια):***

***α)****Ένα πράγμα ήθελε, την ησυχία του.*

*β)Ο Γιώργος, ο φίλος μου, έφυγε.*

*γ)Ο Παπαδόπουλος, ο καθηγητής, πήρε σύνταξη.*

*δ)΄Εκαψαν το δάσος, το οξυγόνο του χωριού μας.*

*ε)Της επιφύλαξε μια έκπληξη, ένα όμορφο φόρεμα.*

*στ)΄Ολοι χειροκρότησαν τον Κώστα Καραλή, τον μαέστρο.*

*ζ)Ο στιχουργός του τραγουδιού, ο Λ. Παπαδόπουλος,  ευχαρίστησε το κοινό.*

***3)Να βρείτε το είδος των  ετερόπτωτων προσδιορισμών (γενική κτητική, του δημιουργού, διαιρετική, του τόπου, του χρόνου, του περιεχομένου….) στα παρακάτω παραδείγματα, αφού εντοπίσετε τα ουσιαστικά που αυτοί προσδιορίζουν:***

*α)Ζωγράφισε τα μάτια του ζώου.*

*β)Το τραγούδι του φίλου μου άρεσε σε όλους.*

*γ)Τα μπουκάλια της μπύρας, αφού τα αδειάσουμε, πρέπει να τα επιστρέψουμε στο κατάστημα.*

*δ)Η αρχή του τραγουδιού με εντυπωσίασε.*

*ε)Το μουσείο της Ακρόπολης είναι εντυπωσιακό για τον επισκέπτη του.*

*στ)Τα πόδια του αλόγου ήταν πολύ ψηλά.*

*ζ)Η χαρά της νίκης ήταν φανερή στους παίκτες της ομάδας.*

***4)Να βρείτε ένα  παράγωγο ουσιαστικό για την καθεμιά από  τις παρακάτω λέξεις ,αφού προσθέσετε τα κατάλληλα επιθήματα(παραγωγικές καταλήξεις) στο θέμα τους, και να δηλώσετε τη σημασία τους:****π.χ.****τραγουδώ - τραγουδ-ιστής  ->επάγγελμα***

***εκπαιδεύω->………………       κλαδεύω->……………..     σπίτι->………………….***

***ταμίας->…………………            Σούλι->…………………      φούρνος->………………***

***έξυπνος->…………………         δίκαιος->………………         ψυχρός->……………….***

***διώχνω->………………               πόρτα->……………….        καφές->……………….***

**ΠΑΡΑΓΩΓΗ ΛΟΓΟΥ**

 **6.Α** Κείμενο **Οι δημιουργικές δραστηριότητες**

Εκτός από τις ποικίλες υποχρεώσεις που το άτομο έχει στην καθημερινή του ζωή (επαγγελματικές, οικογενειακές, οικονομικές κ.λπ.), συχνά επιζητά να διοχετεύει ένα μέρος του ελεύθερου χρόνου του σε κάποιες δημιουργικές δραστηριότητες που είτε του προσφέρουν εκτόνωση και ξεκούραση είτε το διασκεδάζουν είτε αποτελούν ευκαιρία για διεύρυνση των πνευματικών του οριζόντων, για ανάπτυξη της δημιουργικότητας του ή της κοινωνικότητας του ή ακόμα για ευαισθητοποίηση πάνω σε ποικίλα θέματα και προβλήματα της σύγχρονης ζωής.

Το με ποιες δραστηριότητες επιλέγει το άτομο να ασχοληθεί εξαρτάται από πολλούς παράγοντες, όπως:

-     τη μόρφωση του'

-     τα ενδιαφέροντα και τα ταλέντα του'

-     τις συνήθειες του'

-     τις δυνατότητες και τις ευκαιρίες που του προσφέρει το περιβάλλον στο οποίο ζει-

-     την οικονομική του κατάσταση" και το χρόνο που διαθέτει.

**Είδη δημιουργικών δραστηριοτήτων**

Υπάρχουν πολλά πράγματα με τα οποία το άτομο μπορεί να ασχοληθεί δημιουργικά, όπως: - **η μελέτη βιβλίων.**Τα βιβλία προσφέρουν γνώσεις, εξάπτουν τη φαντασία, μας ταξιδεύουν σε κόσμους γοητευτικούς και μας δίνουν τη δυνατότητα να βιώσουμε έντονες συγκινήσεις και ποικίλα συναισθήματα. **η επαφή με την τέχνη.**Το θέατρο, ο κινηματογράφος, ο χορός, η μουσική κ.λπ. φέρνουν σε επαφή τον άνθρωπο με το ωραίο, καλλιεργούν την ευαισθησία του, του χαρίζουν στιγμές αισθητικής απόλαυσης και χαράς, του μεταδίδουν εμπειρίες και τον βοηθούν να σκεφτεί για τη ζωή, τις θετικές και τις αρνητικές πλευρές της'

-     **η επαφή με τη φύση**είτε σε ατομικό επίπεδο είτε με τη συμμετοχή σε κάποια περιβαλλοντική οργάνωση. Στην πρώτη περίπτωση το άτομο απολαμβάνει την ηρεμία, τη γαλήνη και την αναζωογόνηση που προσφέρει η επαφή με τις ομορφιές της φύσης, ενώ στη δεύτερη γνωρίζει το περιβάλλον του, αποκτά οικολογι­κή συνείδηση και ενεργοποιείται με στόχο την προστασία της φύσης από τους κινδύνους που την απειλούν.

-     **ο αθλητισμός.**Η ενασχόληση με τον αθλητισμό βοηθά τον άνθρωπο να εκτονωθεί και να ανανεώσει τις δυνάμεις του, ενώ ταυτόχρονα τον φέρνει σε επαφή με άλλους ανθρώπους και τον καλλιεργεί ψυχικά και πνευματικά.

-     **τα ταξίδια και οι εκδρομές:**Με τα ταξίδια το άτομο αλλάζει παραστάσεις, ξεφεύγει από τη ρουτίνα της καθημερινότητας και γνωρίζει άλλους τόπους, λαούς και πολιτισμούς.

-     **η ερασιτεχνική ενασχόληση με κάποιο αντικείμενο**(κατασκευές, συλλογές, ψάρεμα κ.λπ.). Τέτοιες δραστηριότητες προσφέρουν ικανοποίηση στον άνθρωπο, του δίνουν τη δυνατότητα να αναπτύξει τα ενδιαφέροντα και τα ταλέντα του και τον κάνουν να νιώθει δημιουργικός.

-     **επισκέψεις σε μουσεία και αρχαιολογικούς χώρους,**που βοηθούν να γνωρίσουμε σε βάθος την καλλιτεχνική δημιουργία του παρελθόντος και του παρόντος και να συνειδητοποιήσουμε την ευθύνη που έχουμε να την τιμούμε και να την προστατεύουμε αφού αποτελεί κομμάτι του πολιτισμού μας.

-     **οι κοινωνικές δραστηριότητες**με τη συμμετοχή σε οργανώσεις, συλλόγους ή ομάδες που ασχολούνται με διάφορα κοινωνικά προβλήματα και την προσφορά βοήθειας σε κοινωνικές ομάδες που πάσχουν, όπως άτομα με ειδικές ανάγκες, ηλικιωμένοι, άποροι, πρόσφυγες κ.λπ. Η εθελοντική εργασία με τη συμμε­τοχή σε τέτοιες οργανώσεις βοηθά το άτομο να συνειδητοποιήσει τις ευθύνες που έχει ως μέλος του κοινωνικού συνόλου και να γευθεί την πληρότητα και την ψυχική και ηθική ικανοποίηση που προσφέρει η ανιδιοτελής βοήθεια προς το συνάνθρωπο.

            Το **παιχνίδι**μια μορφή δημιουργικής δραστηριότητας αποτελεί και το παιχνίδι. Το παιχνίδι παίζει καθοριστικό ρόλο στην ανάπτυξη και τη διαπαιδαγώγηση του παιδιού, γιατί:

-     καλλιεργεί τη φαντασία, την κρίση και τη δημιουργικότητα του'

-     το βοηθά να ανακαλύψει και να κατανοήσει τον κόσμο γύρω του'

-     του προσφέρει χαρά και απόλαυση.

Ειδικά τα ομαδικά παιχνίδια συμβάλλουν στην κοινωνικοποίηση του παιδιού, δηλαδή βοηθούν στην ομαλή ένταξη του στην κοινωνία, εφόσον:

-           καλλιεργούν το ομαδικό πνεύμα, τη συνεργασία και αισθήματα αλληλεγγύης και συναδελφικότητας.

**6.Δ Παράγραφος-Πλαγιότιτλοι**

**Πλαγιότιτλος**είναι η **περίοδος/πρόταση**με την οποία αποδίδουμε σύντομα και περιεκτικά το νόημα μιας παραγράφου.

Για να είναι εύστοχος ο πλαγιότιτλός μας, θα πρέπει κατά την επεξεργασία μιας παραγράφου, αφού σημειώσουμε τα βασικά της μέρη (θεματική περίοδος/πρόταση, λεπτομέρειες/σχόλια, κατακλείδα[[3]](https://www.blogger.com/blogger.g?blogID=5546553357140320111" \l "_ftn3" \o ")), να εντοπίσουμε τις βασικές λέξεις, τις **λέξεις-κλειδιά,**που ουσιαστικά προβάλλουν τα κύρια νοήματα-ιδέες της παραγράφου.

Ετσι, στο Κείμενο 3 της 6ης ενότητας (σελ.102):

•    οι λέξεις-κλειδιά της παραγράφου θα μπορούσαν να είναι οι εξής: *ενστάσεις, η σημαντικότερη ένσταση, ηθική πλευρό, Οι Αμερικανοί, Αραβες τρομοκράτες, απόπειρα προπαγάνδας.*

•    ο πλαγιότιτλός της θα μπορούσε να είναι ο εξής: *Οι ενστάσεις σχετικά με το παιχνίδι, με σημαντικότερη αυτή που αφορά την προπαγάνδα που γίνεται υπέρ των Αμερικανών.*